|  |
| --- |
| **SLOVENŠČINA, 7. r.**  **16. 4. 2020, 107. ura**  **Snov: Prežihov Voranc: Potolčeni kramoh** |
| Dragi učenec, učenka, dober dan,  danes nadaljujemo z obravnavo novega besedila. Za delo potrebuješ berilo in zvezek za zapisovanje. Če še nisi prebral-a/, poslušal/-a besedila Potolčeni kramoh, potem najprej naredi to (navodila za delo od zadnjič). |
| 1. **NALOGA**   **Odgovori na vprašanja. V zvezek ni potrebno pisati vprašanj, ampak samo odgovore v celih povedih. Za pomoč sem ponekod že napisala odgovor, ponekod pa v oklepaju odstavek, v katerem najdeš odgovor.**   1. Kakšne priimke (vzdevke) so si dajali ljudje v Vorančevem rojstnem kraju? (1. odstavek) 2. Zapiši vsa poimenovanja za Cenclja.   Odgovor že v pomoč: *Cencelj je v zgodbi poimenovan: majhen deček, sirota brez staršev, Potolčeni kramoh, beli deček, bela kepa, mali beli deček.*   1. Zakaj so otroci izzivali Cenclja s priimkom Potolčeni kramoh? (3. odstavek) 2. Kako je Cencelj izgledal? Opiši njegovo zunanjost. (3. odstavek) 3. Kakšne so bile njegove značajske lastnosti? (4. odstavek)   \*6.(To vprašanje je na izbiro, če želiš, lahko nanj odgovoriš.) Tudi Voranc je nekoč izzival dečka. Kaj je bilo mogoče čutiti v Vorančevem glasu? Kaj ti meniš o Vorančevem obnašanju?   1. Kako je deček pokazal, da je prizadet, ko ga je Voranc poklical Potolčeni kramoh?   Odgovor ti dam že za v pomoč: *Občepel je za grmovjem in se ni oglasil. Njegove oči so bile solzne. Potem je Voranca s tihim glasom vprašal, zakaj ga tudi on kliče Potolčeni kramoh.*   1. Voranc dečka trikrat nagovori s pravim imenom. Kaj hoče s tem izraziti? 2. Kako razumeš sporočilo te zgodbe? |
| Okvirno zgodbo smo na tak način predelali, naslednjič jo v uvodu še obnovim, potem pa vas čaka nekaj samostojnega razmišljanja o tej tematiki.  Lep pozdrav tebi in tvoji družini  Simona Laknar Strahinić |